OzLabs/hebrew-wiki-articles huggingface dataset:
עידו פורת (שדרן רדיו)

עידו פורת (נולד ב-30 באוקטובר 1995) הוא עיתונאי, שדרן רדיו, עורך מוזיקה ומרצה ישראלי. משדר בתחנת הרדיו גלגלצ.

==ביוגרפיה==
פורת נולד וגדל בתל אביב. למד בבית הספר עירוני י״ד והוא בוגר תנועת הצופים בשבט צהלה. בעל תואר ראשון במשפטים ותואר שני בממשל, שניהם מהמרכז הבינתחומי הרצליה.

עם גיוסו לגלי צה"ל ב-2013, החל לשמש בתפקיד עורך מוזיקלי בגלגלצ. מאז 2014 חבר בישיבת הפלייליסט של גלגלצ.

ב־2015 החל לשדר בתחנה את המגזין האלטרנטיבי "שעות נוספות" ששודר בכל יום בין 22:00-00:00. בשנים 2016–2020 שידר וערך תוכנית יומית בין השעות 19:00-21:00. מאז ינואר 2020 מגיש את מגזין הפופ של התחנה, המשודר בימי חמישי בין השעות 21:00-23:00, בו הוא מארח אמנים המתראיינים באולפן ומבצעים הופעות חיות.

פורת הגיש עשרות שידורים מיוחדים בתחנה, ובהם מצעד העשור והמצעד הבינלאומי השנתי לשנת 2019. הגיש עם יעל אבקסיס את מצעד "מוזיקה מהמסך – השירים הגדולים מהסדרות ומהסרטים". אירח באולפן את הצמד לרגל הופעתם בארץ. סיקר מטעם התחנה הופעות ופסטיבלים, בין השאר את הופעתה של להקת מארון 5 באבו דאבי ב-2022.

לצד השידורים, פורת יוצר תוכן דיגיטלי לגלגלצ, ומגיש את הסדרה ״איך עשו את״ עליה זכה בפרס מפקד גלי צה״ל למצוינות בתחום הדיגיטל. הסדרה מספרת באופן בלתי מתווך, באמצעות שיחות סקייפ, את סיפורם של הלהיטים הגדולים בישראל. הסדרה זכתה למיליוני צפיות בפלטפורמות הדיגיטליות השונות.

הגיש את הפודקאסט של תוכנית הטלוויזיה ״חתונה ממבט ראשון״ יחד עם העיתונאית יובל פגי.

בנוסף, משמש כמרצה לרדיו בחוג לתקשורת במכללת ספיר.

==חיים אישיים==

פורת רווק ומתגורר בתל אביב.

==קישורים חיצוניים==

* [https://glz.co.il/גלגלצ/מגישים/עידו-פורת עידו פורת], באתר גלי צה"ל

קטגוריה:שדרני גלגלצ
קטגוריה:בוגרי תיכון עירוני י"ד (תל אביב)
קטגוריה:בוגרי תנועת הצופים בישראל
קטגוריה:חיילי גלי צה"ל
קטגוריה:בוגרי המרכז הבינתחומי הרצליה: משפטים
קטגוריה:סגל המכללה האקדמית ספיר
קטגוריה:ישראלים שנולדו ב-1995
קרחון ויקטוריה התחתון

ויקטוריה קרחון התחתון (באנגלית: Victoria Lower Glacier) הוא קרחון הממוקם בקצה המזרחי (הקצה התחתון) של עמק ויקטוריה בארץ ויקטוריה שבאנטארקטיקה.

עמק ויקטוריה הוא הצפוני ביותר מבין העמקים היבשים מקמרדו.

הקרחון מתמזג עם הדום הקרח וילסון.

== היסטוריה ==
=== מקור השם ===

שמו של הקרחון ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

הקרחון נקרא "קרחון ויקטוריה" על שם האוניברסיטה, אשר מימנה את משלחת החקר.

ויקטוריה התחתון
ויקטוריה התחתון
אגוסטיניה

אגוסטיניה (שם מדעי: Agustinia ligabuei) הוא סוג של דינוזאור בן לקבוצת הטיטאנוזאורים אשר חי באמריקה הדרומית של הקרטיקון שלפני 116 עד 108 מיליון שנה מזמננו. 

== מאפיינים ==
טיטאנוזאור זה היה קדום ופרימיטיבי והשתייך לקבוצה סומפוספונדילי אף שמספר חוקרים רואים בו בן לליתוסטרוטיה.

המאובנים של הדינוזאור התגלו בפרובינציית נאוקן שבארגנטינה בתצורות לוהאן קורה (Lohan Cura Formation). הוא תואר ב-1999 בידי החוקר הארגנטינאי חוסה בונפרטה . שם הדינוזאור נקרא לכבוד המגלה שלו, אגוסטין מרטינלי ואף שהשם כבר ניתן לסוג חיפושית הוא הועבר בידי בונפרטה לסוג זה. הסוג הכיל מין בודד - Agustinia ligabuei.

זאורופוד זה ידוע משרידים חלקיים של החוליות, עמוד השדרה וכמה מעצמות הרגליים. נמצאה גם עצם ירך חלקית אך הייתה שבורה וקטועה מכדי שיאספו אותה. מדידה של השוקית מובילה לאורך של 895 מ"מ, כך ששחזור הדינוזאור השלם מגיע לאורך 15 מטרים. הזאורופוד היה בעל לוחיות עם כיסוי אוסטאודרם לאורך הגב בדומה לכיסוי של הסטגוזאורוס, אם כי מספר חוקרים חולקים על מבנה לוחיות זה שידוע חלקית ממאובנים. מבנה זה כנראה עזר לדינוזאור להתגונן מטורפים.

== קישורים חיצוניים ==

קטגוריה:בעלי חיים שתוארו ב-1999
קטגוריה:טקסונים שתוארו בידי חוסה בונפרטה
קטגוריה:סומפוספונדילי
קטגוריה:דינוזאורים שחיו בקרטיקון תחתון באמריקה הדרומית
מרי אנתוני (רקדנית)

מרי אנתוני (11 בנובמבר 1916, ניופורט, קנטקי – 31 במאי 2014, מנהטן) הייתה כוריאוגרפית, רקדנית מודרנית ומורה למחול אמריקאית. הן בעבודתה כרקדנית והן ככוריאוגרפית, הושפעה אנתוני מאוד ממרתה גרהם ומהאניה הולם.

== חייה ופועלה ==
אנתוני נולדה וגדלה בקנטקי. היא למדה תיאטרון במכללת גרינל באיווה, והמשיכה ללימודי מחול בבית הספר של האניה הולם בניו יורק. מאוחר יותר למדה מחול גם עם מרתה גרהם. כמו כן למדה משחק בסטודיו אייץ' בי<ref>[https://hbstudio.org/about-hb-studio/alumni/ HB Studio Alumni]</ref> בגריניץ' וילג'. בשנים 1943 עד 1949 רקדה בלהקת המחול של האניה הולם. בשנים 1949–1950 הייתה רקדנית ראשית במחזמר Touch and Go בברודוויי, לפי כוריאוגרפיה מאת הלן טמיריס. במהלך שנות ה-50 רקדה בכמה הפקות באופרה של ניו יורק, וגם חיברה כוריאוגרפיה לכמה מחזות זמר באיטליה.<ref name="nyt"></ref>

בשנת 1956 הקימה אנתוני להקה משלה – "להקת המחול של מרי אנתוני". הלהקה כללה שניים משותפיה הקודמים במחול, ג'וזף גיפורד וקמרון מֶקּוֹש. הלהקה הציגה כוריאוגרפיות של אנתוני עצמה, שנטלו לעיתים קרובות נושאים ממקורות ספרותיים. שתי היצירות הידועות ביותר שלה היו "ליידי מקבת", על פי המחזה של שייקספיר, ו־Threnody, על פי המחזה Riders to the Sea של ג'ון מילינגטון סינג. במהלך שנות ה-70 הגיעה להקתה לשיא ההצלחה עם קבוצת רקדנים דינאמיים במיוחד, כולל הרקדן והמורה הנודע רוס פארקס.

בשנת 1946 החלה אנתוני ללמד במסגרת ה־New Dance Group, והוסיפה ללמד בה במשך שנים רבות. כמה מתלמידיה הפכו לכוריאוגרפים ורקדנים מצליחים, ביניהם רונלד ק' בראון, יוליסס דאב, יוריקו קימורה, ריצ'רד קאץ', דניאל מלוני, דונלד מקייל, ארתור מיטשל, אלייזה מונטה, אנאבלה לנזו, רוס פארקס, סטיב רוקס וריצ'רד סיגל.<ref></ref> יוריקו קימורה גם רקדה לצד אנתוני עצמה, תקופה מסוימת.<ref>Barnes, C. (1973, Jun 24). Ballet: A haunting work: Anna sokolow's 'rooms' is danced by anthony troupe-miss kimura stars. New York Times (1923-) Retrieved from ProQuest Historical Newspapers. Retrieved on 2022-05-11.</ref>

בשנת 1988, שימשה מורה אורחת למחול מודרני באוניברסיטת אילינוי באורבנה-שמפיין, במחלקה למחול. שם שחזרה את המופע "Fables for Our Times" של צ'ארלס ויידמן, שהתבסס על "Fables For Our Times and Famous Poems Illustrated" מאת ג'יימס ת'רבר.<ref>"Program Archive, 1988 Department of Dance choreography for February Concert, University of Illinois, Urbana-Chaplain, Krannert Center for the Performing Arts, Urbana, IL</ref>

== הערות שוליים ==

קטגוריה:רקדנים אמריקאים
קטגוריה:רקדניות אמריקאיות
קטגוריה:כוריאוגרפים אמריקאים
קטגוריה:כוריאוגרפיות אמריקאיות
קטגוריה:אמריקאיות שנולדו ב-1916
קטגוריה:אמריקאיות שנפטרו ב-2014
סשה אליסון

סשה אליסון (באנגלית: Sasha Alyson; נולד ב-22 במאי 1952) הוא איש עסקים וסופר אמריקאי שקיבל מספר פרסים בתחום הספרות ויזמות.

==ביוגרפיה==
סשה אליסון גדל בעיירה בראה באוהיו. הוא לא אהב ספרים עד שהגיע לספר "חתול תעלול". בגיל 16 הוא היה בין יוזמי עיתון מחתרתי בבית הספר בו תוארו נושאים כמו מלחמת וייטנאם, גזענות וזכויות סטודנטים. לאחר סיום בית הספר הוא לא המשיך ללימודי קולג' ועסק בעבודות מזדמנות.

בשנת 1980 בהיותו להתגורר בבוסטון אליסון הקים הוצאה לאור Alyson Publications. תחילה הוא הוציא ספרים בנושאים שונים לרבות ספר "Young, Gay and Proud" וספר על וייטנאם Health Care for the People: Studies from Vietnam. עד מהרה הוא הבין שלהצלחת העסק צריך להתרכז בנושא ספציפי והחליט לרכז את פעילות הוצאה לאור סביב נושאים קשורים ללהט"ב.

בשנת 1988 הוצאה לאור הוציאה ספר You Can Do Something About AIDS. מהדורה ראשונה של 100 אלף העתקים נמכרה תוך 10 ימים. בסך הכול ספר זה נמכר בכ-1.5 מיליון העתקים. על ספר זה סשה אליסון קיבל פרס למבדה עבור "שרות הוצאה לאור".

בשנת 1990 אליסון הקים סדרה Alyson Wonderland המיועדת לילדים. הוא בעצמו כתב מספר ספרים לסדרה לרבות The Duke Who Outlawed Jelly Beans (1991). ספר זה זכה ב"פרס למבדה". לאור התוכן הוא נאסר להפצה במספר סיפריות.

בשנת 1992 Alyson Publications הגיע לרמת מכירות של כמיליון דולר בשנה. בשנת 1994 אליסון קיבל פרס "עסק קטן של השנה" ממועצת העסקים של בוסטון. בשנת 1995 אליסון החליט למכור את העסק ולפנות לתחום אחר.

בשנת 1995 אליסון הקים סוכנות נסיעות Alyson Adventures שהתמחה בארגון נסיעות לקהילת להט"ב. העסק פעל עד לשנת 2002 ונמכר.

בעקבות עסקי התיירות אליסון הגיע לדרום מזרח אסיה. הוא החליט לעבור להתגורר ללאוס ולהקים פרויקט Big Brother Mouse שמטרתו ללמד לקרוא ולהפיץ ספרים לאזורים נידחים של המדינה. בהשראת יצירות של דוקטור סוס אליסון כתב מספר ספרים. ספרים אלו תורגמו לשפות מקומיות בקמפוצ'יאה ומזרח טימור.

==קישורים חיצוניים==

* [http://www.bigbrothermouse.com/writers-artists/sasha_alyson.html ביוגרפיה]

==הערות שוליים==

קטגוריה:אנשי עסקים אמריקאים
קטגוריה:סופרי ילדים ונוער אמריקאים
קטגוריה:להט"בים אמריקאים
קטגוריה:זוכי פרס למדא לספרות
קטגוריה:אמריקאים שנולדו ב-1952
אלכסנדר ירמייף

אלכסנדר תומאס ירמייף (בשוודית: Alexander Thomas Jeremejeff; נולד ב -12 באוקטובר 1993) הוא כדורגלן שוודי, המשחק בקבוצת פנאתינאיקוס.

== קריירה ==
ירמייף נולד בקונגסבקה, והחל לשחק בקבוצת טולו המקומית, לפני שהצטרף לאורגרייט ב-2005. לאחר שהתקדם באקדמיה וכבש חמישה שערים במשחק נוער נגד מאלמה, זומן ירמייף לקבוצה הבוגרת של המועדון למשחק ליגה נגד Kristianstads FF בספטמבר 2011. הוא ערך את הופעת הבכורה שלו באותו משחק. הוא נכנס בדקה ה-75 כשקבוצתו בפיגור 2–3, וסייע לה לבצע מהפך ולנצח 3–4.

בינואר 2013 חתם ירמייף על חוזה ארוך טווח בקבוצת קווידינג.<ref></ref> עונת 2013 הייתה העונה הראשונה שלו כשחקן הרכב קבוע. הוא כבש 14 שערים ב-21 משחקי ליגה - כמעט מחצית מכלל 33 השערים של הקבוצה, וסיים במקום השני בטבלת כובשי השערים בליגה.

ב-26 באוקטובר 2013 חתם בהאקן.<ref></ref> הוא ערך את הופעת הבכורה שלו בקבוצה בהפסד 1–3 לאלפסבורג ב-4 באפריל 2014. ב-13 ביולי כבש את שער הבכורה בקבוצה בניצחון 1–4 על אורברו.

ביולי 2016 חתם במאלמה על חוזה לשנתיים וחצי.<ref></ref> ב-1 במאי ערך את הופעת הבכורה בקבוצה בניצחון 0–3 על קבוצתו לשעבר האקן. ב-22 באוגוסט כבש שער בכורה בניצחון 1–4 על יונקופינגס.

בקיץ 2018, חזר ירמייף להאקן.

ב-13 באוגוסט 2019 עבר ירמייף לגרמניה כשחתם בדינמו דרזדן.<ref></ref> ב-18 באוגוסט 2019 הוא כבש את הבכורה שלו בדרזדן, כשכבש בניצחון 2–1 על פ.צ היידנהיים.

לאחר תקופה קצרה בליגה ההולנדית במדי טוונטה, חזר ירמייף בפעם השלישית להאקן.

לירמייף הופעה אחת בנבחרת שוודיה, אותה ערך ב-8 בינואר 2019 במשחק ידידות מול פינלנד.

== קישורים חיצוניים ==

== הערות שוליים ==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:כדורגלני האקן
קטגוריה:כדורגלני מאלמה
קטגוריה:כדורגלני דינמו דרזדן
קטגוריה:כדורגלני טוונטה
קטגוריה:כדורגלני נבחרת שוודיה
קטגוריה:כדורגלני לבדיאקוס
קטגוריה:כדורגלני פנאתינאיקוס
קטגוריה:שוודים שנולדו ב-1993
הצעירים (סרט)

הצעירים (באנגלית: The Young Ones, בארצות הברית: !Wonderful to Be Young) הוא סרט קומדיה מוזיקלית משנת 1961 בבימויו של סידני ג'. פיורי, עם קליף ריצ'רד, רוברט מורלי וקרול גריי בתפקידים הראשיים.

זה סרטו המוזיקלי הגדול הראשון של של קליף ריצ'רד והוא הצליח מאוד בבריטניה אחריו היו הסרטים "חופשת קיץ" (1963), "חיים נפלאים" (1964) ו-"Finders Keepers" (1966). בכולם הופיע עם חברי להקת הצלליות.

קולה של קרול גריי מדובב על ידי הזמרת גרזינה פריים (Grazina Frame).

בסרט יש שירים וקטעי ריקוד רבים. השיר "The Young Ones" הגיע מיד למקום הראשון במצעד הסינגלים הבריטי, שהה במקום הראשון במשך שישה שבועות והיה במצעד במשך עשרים שבועות.

העלילה היא על קבוצת צעירים שמפעילים מועדון בו הם מבלים, שרים ורוקדים. טייקון נדל"ן רכש את המקום ורוצה להרסו כדי לבנות שם מגדל משרדים.

==תקציר העלילה==
ניקי (קליף ריצ'רד) וחבריו, מפעילים מועדון צעירים בוסט אנד בלונדון לשם מגיעים צעירים כדי לבלות, לשמוע מוזיקה, לשיר ולרקוד. המיליונר המילטון בלאק (רוברט מורלי), רכש את השטח מסביב למועדון ועומד להרוס את המועדון ולבנות שם מגדל משרדים. הצעירים מטכסים עצה איך להתנגד לכך. הם אינם יודעים שניקי הוא בנו של המילטון והמילטון אינו יודע שניקי פעיל במועדון הצעירים.

ניקי מופיע במועדון בשירה בליווי מתופף ושלושה נגני גיטרות חשמליות (הצלליות). חברתו הצמודה היא טוני (קרול קרייג). למקום מגיעה זמרת מפורסמת יותר וחושנית בשם דורינה מורל (סוניה קורדו) והיא מחליפה את טוני בשיר "שעורים באהבה" למורת רוחה של טוני.

הצעירים מחליטים להעלות מופע כדי לחדש את חוזה השכירות שלהם. הם שוכרים אולם ומתחילים בחזרות אך המילטון רוכש את האולם ומסלק אותם. הם מצליחים למצוא אולם נטוש נוסף ומתחילים שוב בחזרות אך גם אותו רוכש המילטון ועומד לסלק אותם.

ברוב יאוש הם מצליחים להפעיל תחנת טלוויזיה פירטית ומשדרים שיר של ניקי עם פרסומת על המופע.

ביום המופע האולם מלא בעיקר בצעירים וצעירות. המילטון מגיע כדי להפסיק את המופע אבל חבריו של ניקי עוצרים אותו עד שמגיע ניקי ומודיע להם שהוא בנו.

ניקי מופיע במספר שירים במופע והקהל יוצא מגדרו. גם המילטון רואה שבנו כשרוני ומבטיח לצעירים לבנות להם מועדון חדש.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קליף ריצ'רד
|ניקי
|
|-
|רוברט מורלי
|
|
|-
|קרול גריי
|טוני
|חברתו של ניקי
|-
|הצלליות
|
|בתפקיד עצמם
|-
|מלווין הייס
|ג'ימי
|
|-

|טדי גרין
|כריס
|
|-
|אנט רוברטסון
|ברברה
|
|-
|סוניה קורדו
|דורינה מורל
|זמרת
|}

==קישורים חיצוניים==

*[https://www.youtube.com/watch?v=76AyJoc קדימון לצעירים 1961] באתר יוטיוב
*[https://www.tcm.com/tcmdb/title/96247/wonderful-to-be-young#overview הצעירים], באתר TCM
*[https://www.youtube.com/watch?v=LNYvVqgc3dE שיר הצעירים], באתר יוטיוב
*[https://www.youtube.com/watch?v=fDl9yAvZm5U The Savage], אתר יוטיוב
*[https://www.youtube.com/watch?v=YrUfPGNX9AQ כשנערה בזרועותיך], באתר יוטיוב
*[https://www.youtube.com/watch?v=QyVCPIpXn8o We Say Yeah] באתר יוטיוב
*[https://www.youtube.com/watch?v=_sIZf87KATM Nothing's Impossible], באתר יוטיוב
*[https://www.youtube.com/watch?v=ZfbAc-_v6ng Lesson in Love], באתר יוטיוב

קטגוריה:סרטי 1961
קטגוריה:סרטי חבר'ה
קטגוריה:סרטי נעורים בריטיים
קטגוריה:סרטים באנגלית
קטגוריה:סרטים מוזיקליים בריטיים
קטגוריה:סרטים רומנטיים
איבאילו קאלפין

איבאילו גאורגייב קאלפין (בבולגרית: Ивайло Георгиев Калфин; נולד ב-30 במאי 1964, סופיה, הרפובליקה העממית של בולגריה) הוא פוליטיקאי, וכלכלן בולגרי אשר כיהן פעמיים כסגן ראש ממשלת בולגריה, כשר החוץ של בולגרי בממשלתו של סרגיי סטאנישב וכחבר הפרלמנט האירופי.

==ביוגרפיה==
איבאילו קאלפין נולד בסופיה ורכש השכלה תיכונית בקולג' הצרפתי שבעיר. קאלין רכש השכלה אקדמית בכלכלה בהאוניברסיטה לכלכלה לאומית ועולמית ובאוניברסיטת לאפבורו. במקביל ללימודיו נכנס קאלפין לחיים הפוליטיים בבולגריה וייסד את התנועה הלאומי הסוציאל-דמוקרטית. קאלפין נבחר לאספה הלאומית של בולגריה וכיהן כסגן יושב ראשה. הוא כיהן כמשקיף מטעם הארגון לביטחון ולשיתוף פעולה באירופה בבחירות שנערכו בקוסובו ב-2001 וב-2004. בין 2002–2005 כיהן כיועצו הכלכלי של נשיא בולגריה גאורגי פרבאנוב. בין 2005 - 2009 כיהן כסגן ראש הממשלה ושר החוץ של בולגריה בממשלתו של סרגיי סטאנישב. בין 2014–2016 כיהן כסגן ראש ממשלה והשר לעבודה ומדיניות ציבורית בממשלתו של בויקו בוריסוב.

===חיים אישיים===
קאלפין נשוי לצבטנקה איוואנובה קאלפין ואב לבת: ביליאנה קאלפין. הוא דובר בולגרית, רוסית, ספרדית, צרפתית ואנגלית.

==קישורים חיצוניים==

*[https://www.mynewsdesk.com/eurofound/pressreleases/ivailo-kalfin-takes-over-as-eurofound-executive-director-3104513 Ivailo Kalfin takes over as Eurofound Executive Director], באתר mynewsdesk.com/eurofound 

==הערות שוליים==

קטגוריה:פוליטיקאים בולגרים
קטגוריה:חברי הפרלמנט האירופי מטעם בולגריה
קטגוריה:שרי החוץ של בולגריה
קטגוריה:בולגרים שנולדו ב-1964
פייר איילנד (סרט)

פייר איילנד<ref></ref> (באנגלית: Fire Island) הוא סרט קומדיה רומנטית להט"בי-אמריקאי משנת 2022 בבימויו של אנדרו אהן , שנכתב על ידו ובכיכובם של ג'ואל קים בוסטר , בואן יאנג, קונרד ריקאמורה ומרגרט צ'ו. הסרט מבוסס על הספר גאווה ודעה קדומה של ג'יין אוסטן. הסרט, בהפצתו של סרצ'לייט פיקצ'רס , יצא ב-3 ביוני 2022 בהולו.

==שחקנים ודמויות==
{| class="wikitable"
|-
!שם השחקן/ית !! שם הדמות !! אודות הדמות
|-
| ג'ואל קים בוסטר || נואה || בחור שעובד כאח במרפאה חינמית לקהילה הלהטב"קית, חברו הטוב ביותר של האווי
|-
| בואן יאנג || האווי || בחור רגיש שמחפש אהבה, חברו הטוב ביותר של נואה
|-
| קונרד ריקאמורה || וויל || עורך דין, סטרייט אקטינג, אחד מחבריו של צ'ארלי
|-
| ג'יימס סקאלי || צ'ארלי || רופא שמתאהב בהאווי
|-
| מרגרט צ'ו || ארין || לסבית המתגוררת על פייר איילנד
|-
| מאט רוג'רס || לוק || rowspan="3"|חבריהם הקרובים של נואה והאווי
|-
| תומאס מאטוס || קיגן
|-
| טוריאן מילר || מקס
|-
| ניק אדמס || קופר || אחד מחבריו של צ'ארלי
|-
| זיין פיליפס || דקס || נוכל בו נואה מתאהב
|-
| מייקל גראספה || ריס || בן-זוגו לשעבר של צ'ארלי
|-
| איידן וורטון || בריידן || אחד מחבריו של צ'ארלי
|-
| פיטר סמית' || מוזס ||
|-
| בראדלי גיבסון || ג'וני ||
|-
|}

== הפקה ==
רשת הזרמת הטלוויזיה באינטרנט, קוויבי, הכריזה על פיתוח סדרה קומית בשם Trip בספטמבר 2019, בכיכובו של ג'ואל קים בוסטר .<ref name="quibi" /><ref></ref> ב-11 במרץ 2020, נודע כי Jax Media אמור להפיק את הסדרה.<ref name="quibi"></ref> ביון יאנג לוהק לסדרה ב-15 באפריל 2020. בוסטר ויאנג היו אמורים לשחק גרסאות בדיוניות של עצמם.<ref name="yang" /><ref></ref> הבמאי סטפן דאן , צורף לביים את הסדרה.<ref name="yang"></ref> עם סגירת השירות בסוף 2020, הפרויקט כולו היה בסכנה.<ref></ref>

סרצ'לייט פיקצ'רס הודיעה על רכישת התסריט של בוסטר ב-30 ביוני 2021, להפקה כסרט עלילתי בשם מחדש Fire Island. הבמאי אנדרו אהן החליף את סטפן דאן כבמאי.<ref></ref> בחודש שלאחר מכן, נודע כי מרגרט צ'ו תופיע בסרט.<ref></ref> באוגוסט 2021, נודע כי קונרד ריקאמורה , ג'יימס סקאלי, מאט רוג'רס , תומאס מאטוס, טוריאן מילר, ניק אדמס , זיין פיליפס, מייקל גראספה, איידן וורטון, פיטר סמית' ובראדלי גיבסון הצטרפו לצוות השחקנים.<ref name="release"></ref> שלב הצילומים התקיים מ-12 באוגוסט 2021 עד לספטמבר 2021, וצולם במנהטן, ברוקלין, ופייר איילנד.<ref></ref> התסריט הסופי שילב נושאים הומוריסטיים שיוצרי הסרט חלקו זה מכבר כחברים.<ref name="EW2022gis"></ref>

== הפצה ==
הסרט יצא לאקרנים ב-3 ביוני 2022 בהולו בארצות הברית; ויצא ב-17 ביוני ב- באמריקה הלטינית ובדיסני+ בטריטוריות בין-לאומיות אחרות.<ref></ref>

== ביקורות ותגובות ==
באתר האינטרנט האמריקאי, Rotten Tomatoes, 95% מ-91 ביקורות של מבקרים היא חיוביות, עם דירוג ממוצע של 7.30/10.<ref></ref> ב-Metacritic, הסרט זכה לציון ממוצע משוקלל של 72 מתוך 100 על סמך ביקורות של 32 מבקרים.<ref></ref>

== פרסים ומועמדויות ==
{| class="wikitable"
!פרס
!קטגוריה
!מועמד(ים)
!תוצאה
!מקור
|-
!פרס אמי האמנותי
|סרט הטלוויזיה הטוב ביותר
|פייר איילנד
|
|<ref></ref>
|}

== קישורים חיצוניים ==

* 

== הערות שוליים ==

קטגוריה:סרטי 2022
קטגוריה:סרטים אמריקאיים
קטגוריה:סרטים באנגלית
קטגוריה:סרטי להט"ב
קטגוריה:סרטי להט"ב אמריקאיים
קטגוריה:סרטי קומדיה רומנטית
קטגוריה:סרטי קומדיה רומנטית אמריקאיים
קטגוריה:יצירות זוכות פרס התקשורת של הליגה ההומו-לסבית נגד השמצה
בד"ץ קהילות

ממוזער
בד"צ קהילות הוא מערך כשרות פרטי חרדי הפועל בישראל מראשית העשור השני של המאה ה-21.

==רקע והתנהלות==
בתחילת העשור השני של המאה ה-21 (תש"ע), החליטה קבוצת רבנים הפעילים בתחום הכשרות להקים גוף כשרות חרדי שיתחשב בפסקים ובמנהגי כל הקהילות החרדיות כך שיהיה מקובל על כלל הקהילות החרדיות. למרות שמועצת הרבנים העליונה של גוף הכשרות מנתה נכון ל-2019 רק רבנים אשכנזים, פסק הרב שמעון בעדני חבר מועצת חכמי התורה של תנועת ש"ס שגם בני עדות המזרח ההולכים לאור פסיקותיו של הבית יוסף יכולים לסמוך על ההשגחה.

ליוזמה הצטרפו מספר רבנים, שחלקם שימשו בעברם בתחום הכשרות:
* הרב ישראל פישביין, רבם של חסידי גור בפתח תקווה שבמשך שנים היה הרב המכשיר של בד"ץ אגודת ישראל.
* הרב שבח צבי רוזנבלט, כיום מרבני העיר בני ברק ומחברי בד"ץ שארית ישראל.
* הרב פנחס לייבוש פדווא רבם של חסידי בעלזא בקריית גת ומומחה כשרות ששימש בעברו כרב הקהילה החסידית באמסטרדם. בהמשך פרש הרב פדווא לדרך עצמאית בתחום הכשרות.
* הרב צבי הירש ויז'ניצר רבם של חסידי ויז'ניץ באשדוד.
* הרב אברהם נחמן גוטרמן, רב חסידי גור בדימונה.

בשלב ראשון העניק הבד"ץ כשרות אך ורק על שחיטת עופות ובקר. רק כעבור שנתיים של התבססות וגיוס מומחים נוספים, הוקמו אגפים נוספים ובד"צ קהילות החל להעניק כשרות למפעלים ועסקי מזון שונים ברחבי מדינת ישראל, כמו כן מעניק בד"צ קהילות את כשרותו על מוצרים רבים המיוצרים בחו"ל.

לגוף הכשרות החדש, אתגרים מול גופי כשרות אחרים, ותיקים או מקומיים. כך למשל בשנת 2019 לאחר פטירת רב העיר בני ברק הרב משה יהודא ליב לנדא שגוף הכשרות שבראשו עמד נהנה ממונופול מוחלט על רוב האולמות ועסקי המזון בעיר, ביקשו כמה אולמות לעבור לכשרות 'קהילות', דבר שעורר סערה רבה. בסופו של דבר ובהוראתו של הרב חיים קניבסקי נדחה המהלך.

==קישורים חיצוניים==
* 

==הערות שוליים==

קטגוריה:גופי כשרות בישראל
עידן זו-ארץ

עידן זו-ארץ (נולד ב-1 בספטמבר 1972) הוא מנכ"ל בתעשייה הישראלית, ממקימי סיירת המילואים של חטיבת גבעתי בדרגת סא"ל (במיל.). הוא מכהן כמנכ"ל קבוצת רב בריח וכיו"ר עמותת השועל למען חיילים בוגרי הסיירת.

== ביוגרפיה ==
זו-ארץ נולד בראשון לציון. הוא למד בבית הספר העממי בארי בראשון לציון וסיים לימודי תיכון בבית הספר להנדסאים באוניברסיטת תל אביב. את שירותו הצבאי הסדיר עשה בסיירת גבעתי. בשנת 1993 סיים את קורס הקצינים בבה"ד 1 כחניך מצטיין וחזר לסיירת גבעתי כמפקד צוות. הוא התקדם להיות מפקד פלגת אימונים והשתחרר בשנת 1994 בדרגת סגן.

לאחר השחרור הקים את סיירת המילואים של גבעתי ובמשך כ-25 שנים פיקד על סיירת המילואים והוביל את מערך הגיבושים של גדוד הסיור של החטיבה, שם התקדם בפיקוד עד לדרגת סגן אלוף.

בעל תואר ראשון (בהצטיינות) בהנדסת תעשייה וניהול ותואר שני (בהצטיינות) במנהל עסקים מטעם אוניברסיטת בן-גוריון.

=== קריירה ===
את מסלולו המקצועי החל כסטודנט להנדסת תעשייה וניהול במפעל אינטל בירושלים. במשך קרוב ל-20 שנים התקדם וביצע מגוון תפקידים בחברה. ב-2012 היה חבר בצוות שעסק בשדרוג המפעל בקריית גת לטכנולוגיית 10 ננומטר וניהל את מהלך הרכישה של מפעל מיקרון בקריית גת על ידי אינטל.

בין השנים 2014–2016 ניהל את מרכז הייצור של אינטל בירושלים. ב-2016 מונה למשנה לנשיאת החברה בישראל, מקסין פסברג.

בשנת 2017 מונה לסמנכ"ל תפעול גלובלי בחברת סודהסטרים.

בשנת 2019 מונה למנכ"ל קבוצת רב בריח, שמייצרת דלתות ביטחון, מוצרי נעילה ומוצרים נוספים. החל משנת 2021 החברה נסחרת בבורסה בתל אביב ומעסיקה מעל 1000 עובדים ב־7 מפעלים.

זו-ארץ חבר בהתאחדות התעשיינים בישראל ובוועדה המייעצת של הפקולטה לניהול באוניברסיטת בן-גוריון. הוא מתנדב כיו"ר עמותת השועל, התומכת בבוגרי סיירת גבעתי.

== חיים אישיים ==
זו-ארץ מתגורר במודיעין-מכבים-רעות, נשוי ואב לארבעה.

== ראו גם ==
* רב-בריח
* אוניברסיטת בן-גוריון בנגב
* חטיבת גבעתי

== קישורים חיצוניים ==

* [https://www.rav-bariach.co.il/אודות-החברה/צוות/עידן-זו-ארץ/ דבר המנכ"ל], באתר רב-בריח
* [https://www.globes.co.il/news/sparticle.aspx?did=1001376512 בזמן משבר צריך להיות אמיץ, פרואקטיבי ומיידי], באתר גלובס
* [https://www.maariv.co.il/business/carrier/Article-765541 הכירו את עידן זו-ארץ, מנכ"ל חברת רב-בריח], באתר מעריב
* [https://www.funder.co.il/article/133358 רב בריח סיימה את שנת 2021 עם הכנסות שיא שחצו את רף חצי מיליארד השקלים לראשונה בהיסטוריית החברה], באתר FUNDER
* [https://in.bgu.ac.il/engn/iem/Pages/יום%20בחיי/IdanZoaretz.aspx יום עבודה טיפוסי של מנכ"ל], באתר אוניברסיטת בן-גוריון בנגב

קטגוריה:אנשי עסקים ישראלים
קטגוריה:מנכ"לים ישראלים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1972
קטגוריה:סמנכ"לי תפעול ישראלים
גור שוחט האלים

גור שוחט האלים (באנגלית: Gorr the God Butcher) הוא דמות בדיונית של נבל-על המופיעה בחוברות הקומיקס תור ביקום מארוול קומיקס. הדמות הופיעה לראשונה בחוברת Thor: God of Thunder #2 מנובמבר 2012 ונוצרה על ידי הכותב ג'ייסון אהרון והמאייר אסאד ריביק כחלק מהרצה מחודשת של זיכיון תור בעקבות המיתוג מחדש "מארוול עכשיו!".

גור נולד בכוכב לכת שומם ועקר ללא שם, שבו רעידות אדמה, מחסור במים וחיות פרא היו דבר שבשגרה. אף אחד מהאלים לא עזר לבני עמו, אך עדיין הם צייתו באופן עיוור להם. כאשר אמו, זוגתו וילדו מתו, הוא חשב שהאלים לא יכולים להתקיים ובשל כך גורש משבטו. כאשר גילה שהאלים אכן קיימים אך לא עוזרים לנזקקים - כמו משפחתו הגוססת, הוא נשבע להרוג את כולם. הוא השיג לידיו את חרב הנקרו מנול אל השאול ושליט הסימביוטים, אחר שחזה בו נלחם נגד אל מוזהב. בסופו של דבר הוא מוצא את תור הצעיר על כדור הארץ, באיסלנד של ימי הביניים. הוא כמעט והרג את אל הרעם, אך קבוצת ויקינגים הגיעה ועזרה לו במהלך הקרב. בשעה שגור נמלט כשידו נקטעה בקרב ביניהם, הוא הבין שעליו לקבל עזרה ולכן הוא יוצר צבא של ברסרקרים מהצללים, ובאיטיות ובחשאיות החל לקטול יותר ויותר אלים.

בזמנים המודרניים, תור החל להבחין באלים החסרים ויצא לחקור את פשר היעלמותם. הדבר הביא לעימות נוסף בין השניים, אך גור השתגר לפתע לזמן העתיד שבו תור המזדקן היה האסגרדי היחידי שנותר להגן על הממלכה מפני צבא הברסרקרים המשתולל. גור גם מביא את תור הצעיר לזמן העתיד, ונדמה שבני משפחתו הוחיו מחדש והוא עומד לשחרר פצצה שמיועדת לחסל את שארית האלים הנותרים. מתברר כי בנו של גור היה למעשה תוצרתם של הכל-שחור וחרב הנקרו. הוא תיעב את מה שאביו הפך אליו ונתן לתור את הכוח המספיק כדי לשאוב את אנרגיית הפיצוץ. בסופו של דבר, תור מזמן ההווה משתמש בשני פטישי המיולניר כדי להרוג את גור.

אפילו לאחר מותו, גור ממשיך להשפיע על תור מאחר שהפילוסופיה המעוותת שלו הייתה אחראית לכך שתור הפך ללא ראוי ולא יכל להרים את מיולניר. תודעתו של גור שכנה בתוך הכל-שחור והייתה שלווה לבסוף בקיום ללא אלים. מספר עידנים לאחר מותו, גור מוחייה מחדש בידי המלך לוקי - שהיה מארח נוכחי של הכל-שחור.

את דמותו של גור שוחט האלים בסרט היקום הקולנועי של מארוול "תור: אהבה ורעם" מגלם השחקן כריסטיאן בייל.

== קישורים חיצוניים ==
* [https://www.marvel.com/characters/gorr-the-god-butcher/in-comics דף הדמות] באתר הרשמי של מארוול קומיקס
* [https://marvel.fandom.com/wiki/Gorr דף הדמות] בפרויקט פאנדום של מארוול קומיקס

== הערות שוליים ==

קטגוריה:נבלי על במארוול קומיקס
קטגוריה:תור
פלוריאן הארטהרץ

פלוריאן הארטהרץ במדי [[מכבי נתניה (בשיחה עם רז שלמה)]]
פלוריאן הארטהרץ (בגרמנית: Florian Hartherz; נולד ב-29 במאי 1993 באופנבך שבגרמניה) הוא כדורגלן גרמני המשחק בעמדת המגן השמאלי בקבוצת פודבסקידזי ביילסקו-ביאלה מליגת העל הפולנית.

== קריירת מועדונים ==
הארטהרץ גדל במחלקות הנוער של קיקרז אופנבך, SpVgg דיטשהיים, SG רוזנהו אופנבך, איינטרכט פרנקפורט ו-וולפסבורג. הוא החל את הקריירה המקצוענית שלו בקבוצות המילואים של וולפסבורג ושל ורדר ברמן. ב-28 בינואר 2012 ערך הארטהרץ את הופעת הבכורה שלו בבונדסליגה, בתיקו 1-1 נגד באייר לברקוזן במסגרת עונת 2011/2012 בבונדסליגה. בסך הכל ערך עשר הופעות במדי ורדר ברמן במסגרת הבונדסליגה.

ב-2 בספטמבר 2013 חתם הארטהרץ בפאדרבורן 07 מהבונדסליגה השנייה. הוא ערך במועדון 46 הופעות ליגה במסגרת הבונדסליגה והבונדסליגה השנייה, והבקיע שער אחד.

ב-1 ביולי 2016 חתם בארמיניה בילפלד מהבונדסליגה השנייה. הוא ערך 116 הופעות ליגה במדי המועדון, בהן הבקיע ארבעה שערים. בתום עונת העפילה ארמיניה בילפלד לבונדסליגה.

ב-4 באוגוסט 2020 חתם הארטהרץ בפורטונה דיסלדורף מהבונדסליגה השנייה. בסך הכל ערך 32 הופעות ליגה במדי המועדון, בהן הבקיע שער אחד.

ב-21 ביוני 2022 חתם הארטהרץ על חוזה לעונה אחת במכבי נתניה מליגת העל הישראלית.

בפברואר חתם בפודבסקידזי ביילסקו-ביאלה מליגת העל הפולנית.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני ורדר ברמן
קטגוריה:כדורגלני פאדרבורן 07
קטגוריה:כדורגלני ארמיניה בילפלד
קטגוריה:כדורגלני פורטונה דיסלדורף
קטגוריה:כדורגלני מכבי נתניה
קטגוריה:כדורגלני פודבסקידזי ביילסקו-ביאלה
קטגוריה:כדורגלנים זרים בישראל
קטגוריה:ספורטאים גרמנים בישראל
קטגוריה:ספורטאים זרים בפולין
קטגוריה:גרמנים שנולדו ב-1993
TNT (חברה)

TNT היא חברת אופנה אורבנית לנוער בישראל מבית הוניגמן. 

== הקמה ==
החברה הוקמה בשנת 1999<ref name=":0"></ref>. 

עד 2007 שלטה בכ-20% מהשוק הישראלי<ref name=":0" /> עם 57 סניפים<ref name=":0" />. בנוסף פתחה סניפים ברומניה<ref name=":0" /> וברוסיה<ref name=":0" />. 

== תהליך סגירה ==
בתחילת שנת 2018, קבוצת הוניגמן, שהחזיקה בחברת TNT, נקלעה לקשיים שנבעו, לטענתה, בשל שינויים בדפוסי הצריכה של הישראלים, בהם קניות מוצרי אופנה באינטרנט; נסיעות זולות לחוץ לארץ ורכישות בחו"ל, וכן בשל עליית שכר המינימום, עלויות שכירות גבוהות בקניונים, שם ממוקמים רוב סניפי החברה, ותחרות משמעותית בענף האופנה.

במאי 2018, מכרה הוניגמן את הרשת לאיש העסקים אלי חיאדרה תמורת 2 מיליון ש"ח<ref name=":0" />. הוא צירף אליו מספר שותפים, מהם נפרד לאחר תקופה קצרה. המהלך לא צלח והחברה בהליכי סגירה הדרגתיים<ref></ref>. 

==קישורים חיצוניים==
* 

== הערות שוליים ==

קטגוריה:חברות אופנה ישראליות
קטגוריה:ישראל: חברות שהוקמו ב-1999
פטר סטמבוליץ'

פטר סטמבוליץ (בסרבית: Петар Стамболић, הגייה על פי האלפבית הפונטי הבין-לאומי: [pětar stambǒliːt͡ɕ]; 12 ביולי 1912–21 בספטמבר 2007) היה פוליטיקאי סרבי קומוניסטי ששירת כראש ממשלת הרפובליקה הפדרלית הסוציאליסטית של יוגוסלביה מ-1963 ועד 1967, וכנשיאה בשנים 1982–1983.

== ביוגרפיה ==
סטמבוליץ' נולד בברזובה, מחוז איוואניצה, ממלכת סרביה. הוא למד בפקולטה לחקלאות של אוניברסיטת בלגרד.

הייתה לו קריירה ארוכה במפלגות סרביות ויוגוסלביות. במהלך מלחמת העולם השנייה הוא היה חייל בכוחות הפרטיזנים הקומוניסטים. ההיסטוריה המרשימה שלו בצבא כוללת את התקפת הפרטיזנים על העיר סייניצה , שהייתה באותה עת מעוזו של לגיון קרמפלר מהאס אס. האחיין של סטמבוליץ', איוואן סטמבוליץ', היה ראש ממשלת הרפובליקה הסוציאליסטית של סרביה.

סטמבוליץ' שירת כנשיא הוועדה המרכזית של המפלגה הסרבית הקומוניסטית בין השנים 1948–1957. במהלך הזמן הזה שימש גם ראש ממשלת סרביה (1948–1953), ולאחר מכן שירת כיו"ר הפרלמנט הסרבי עד 1957, וכנשיא האספה הפדרלית של הרפובליקה הפדרלית הסוציאליסטית של יוגוסלביה מ-26 במרץ 1957 ועד 29 ביוני 1963. הוא שירת גם כנשיא המועצה המנהלת הפדרלית של יוגוסלביה מ-1963 עד 1967, וכנשיא יוגוסלביה ב-1982–1983.

סטמבוליץ' מת בבלגרד שבסרביה בשנת 2007.

== קישורים חיצוניים ==

== הערות שוליים ==

קטגוריה:נשיאי סרביה היוגוסלבית
קטגוריה:מעוטרי גיבור יוגוסלביה
קטגוריה:מעוטרי עיטור הכוכב של יוגוסלביה
קטגוריה:יוגוסלבים שנולדו ב-1912
קטגוריה:יוגוסלבים שנפטרו ב-2007
נדז'דה מיכאילובה

נדז'דה ניקולובה מיכאילובה (בבולגרית: Надежда Николова Михайлова; נולדה ב-9 באוגוסט 1962, סופיה, הרפובליקה העממית של בולגריה) היא פוליטיקאית, עיתונאית ופילולוגית בולגרייה אשר כיהנה ממאי 1997 ועד יולי 2001 כשרת החוץ של בולגריה בממשלתו של איוואן קוסטוב.

==ביוגרפיה==
נדז'דה מיכאילובה נולדה בסופיה. היא רכשה השכלה תיכונית בקולג' הצרפתי שבעיר. היא רכשה השכלה אקדמית בפילולוגיה באוניברסיטת סופיה, ובהמשך עבדה כעיתונאית עצמאית. ב-1995 נבחרה לאספה הלאומית של בולגריה מטעם מפלגת איחוד הכוחות הדמוקרטיים. ב-1997 מונתה לשרת החוץ של בולגריה בממשלתו של איוואן קוסטוב. ב-1999 נבחרה לסגנית יושב ראש מפלגת העם האירופית והייתה לאדם הראשון ממזרח אירופה שכיהן במינוי זה. בין 2008–2009 כיהנה כסגנית יושב ראש האספה הלאומית של בולגריה. ב-2012 עזבה את מפלגת איחוד הכוחות הדמוקרטיים. בהמשך, כיהנה כשגרירת בולגריה לטורקיה.

==חיים אישיים==
בין 1983–2006 הייתה נשואה לקאמן מיכאילוב ולזוג נולדו שתי בנות, ויולטה ונינה. ב-2009 נישאה במדריד לאיש העסקים הבולגרי סווטלין ניינסקי.

==קישורים חיצוניים==

* [https://rdp-bg.org/index.php?option=com_content&task=view&id=31&Itemid=43 נדז'דה מיכאילובה], באתר rdp-bg.org 

==הערות שוליים==

קטגוריה:פוליטיקאים בולגרים
קטגוריה:פוליטיקאיות בולגריות
קטגוריה:שרי החוץ של בולגריה
קטגוריה:שרות חוץ
קטגוריה:עיתונאים בולגרים
קטגוריה:פילולוגים
קטגוריה:שגרירי בולגריה
קטגוריה:שגרירים בטורקיה
קטגוריה:בוגרי אוניברסיטת סופיה
קטגוריה:בולגריות שנולדו ב-1962
קטגוריה:בולגרים שנולדו ב-1962
בולוזאורוס

בולוזאורוס (שם מדעי: Bolosaurus; מילולית: "לטאת בולו") הוא סוג של זוחל נכחד מסדרת הפרוקולופונומורפה אשר התקיים במשך תחילת הפרם שלפני 289.5 עד 273.6 מיליון שנה מזמננו בצפון אסיה ובאמריקה הצפונית.

== מאפיינים ==
סוג זוחל זה תואר בידי החוקר האמריקאי אדוארד דרינקר קופ ב-1878 על סמך שרידי מאובנים מטקסס ואוקלהומה בשטחי "החגורה האדומה של טקסס ואוקלהומה" "(Red Beds of Texas and Oklahoma). השרידים שגילה קופ כללו גולגולת חלקית ומרוסקת בעלת לסת ושרידי שיניים גדולות. ממצאים נוספים חלקיים התגלו בנהר מילבה שברפובליקת קומי, רוסיה.

זוחל זה היה נמוך ודומה מעט ללטאה אך גדול יותר ובעל גולגולת חזקה עם שיניים עבות וחזקות בעלות מבנה דמוי-עלה שהותאמו לתזונה צמחית. זוחל זה חי במדבריות שהיו נפוצים בפרם וניזון מצמחייה קשיחה שמצא.

==קישורים חיצוניים==

==הערות שוליים==

קטגוריה:פרוקולופונומורפה
קטגוריה:בעלי חיים שחיו בפרם באמריקה הצפונית
קמפילודוניסקוס

קמפילודוניסקוס (שם מדעי: Campylodoniscus) הוא סוג של דינוזאור זאורופוד מקבוצת הטיטאנוזאורים (ולפי מספר דעות היה קרוב לקמרזאוריים) שהתקיים במשך הקרטיקון עליון של הקנומן לפני 95 מיליון שנה מזמננו בארגנטינה. כיום רוב החוקרים רואים בו טקסון מוטל בספק עקב מיעוט חומר מזהה במאובניו.

הסוג תואר בידי החוקר פרידריך פון הואנה ב-1929 תחת השם: "Campylodon", כשמשמעות שמו היא: "שן כפופה" מיוונית ("καμπυλος" - כפוף או מעוקל, "ὀδών" - שן). עם זאת השם הועבר ב-1961 לשם של דג קדום והסוג הוחלף בשם: "Campylodoniscus", כשהסיומת: "iscus" מייצגת צורת הקטנה. הסוג הכיל מין יחיד - Campylodoniscus ameghinoi, כהוקרה לחוקר הארגנטינאי פלורנטינו אמחינו .

המאובנים של הזאורופוד התגלו בתצורות באחה בארל שבצ'ובוט והוא ידוע רק משרידים בודדים מהלסת העליונה ובהם 7 שיניים קמורות מעלה. שיעור של ממדיו בהתאם לגודל הלסת מביא לאורך של 20 מטרים ומשקל של 15 טונות לדינוזאור בוגר כשצווארו הארוך עזר לו לרעות מצמרות העצים הגבוהים.

== קישורים חיצוניים ==

קטגוריה:סומפוספונדילי
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שנויים במחלוקת
ילנה ברקובה

ילנה סרגייבנה ברקובה (ברוסית: Елена Сергеевна Беркова; נולדה ב-11 במרץ 1985) היא זמרת, שחקנית, מנחת טלוויזיה, ושחקנית פורנוגרפיה רוסייה ואוקראינית.

==ביוגרפיה==
ברקובה נולדה ב-11 במרץ 1985 במורמנסק. בילדותה עברה עם משפחתה למיקולאייב.

ברקובה החלה את קריירת הפורנו שלה בסוף 2003 בסטודיו Sinsational / Sineplex, המתמקד בקהל המערבי. העבודות הראשונות היו סרטים מסדרת Brittney's Perversions עם בריטני סקיי , שהיא הבמאית של הסדרה. הסרט דום 2, או איך לעשות אהבה עם ילנה ברקובה (2004, חברת SP) קיבל את הפופולריות הגדולה ביותר בשוק הרוסי.

בשנת 2004 הגיעה ברקובה לאחותה בסנקט פטרבורג ממיקולאייב. עבדה באולפן מצלמת אינטרנט. במשך 56 ימים הייתה משתתפת בתוכנית הריאליטי "בית-2"<ref></ref>.

ברקובה השתתפה בצילומי קליפים מסוגים שונים, לרוב בעלי אופי אירוטי ומיני. שיחקה בסדרת טלוויזיה פטרבורג העבריינית. סרט 7. חלוקה מחודשת משנת 2005.

== קישורים חיצוניים ==

* 

==הערות שוליים==

קטגוריה:ילידות 1985
קטגוריה:זמרות רוסיות
קטגוריה:מנחי טלוויזיה רוסים
קטגוריה:שחקניות פורנוגרפיה
קטגוריה:שחקניות רוסיות
קולורדיזאורוס

קולורדיזאורוס (שם מדעי: Coloradisaurus; מילולית: "הלטאה של לוס קולורדס") הוא סוג של דינוזאור דמוי-זאורופוד קדום שהתקיים במשך הטריאס העליון שלפני 213 מיליון שנה מזמננו. המאובנים שלו התגלו בתצורות לוס קולורדס שבלה ריוחה, ארגנטינה והוא תואר לראשונה בידי החוקר חוזה בונפרטה ב-1978 תחת השם Coloradia. עם זאת שם זה כבר ניתן לסוג עש והשם הנוכחי תואר ב-1990 בידי החוקר פיטר גלטון , לאחר שהמין היחיד בסוג – Coloradisaurus brevis נחשב למוטל בספק.

ממצאיו של הקולורדיזאורוס כללו בעיקר גולגולת כמעט שלמה עם שלד חלקי שלא שומר כראוי הכולל בעיקר שרידי צלעות, חוליות, חלקים מהגפיים ואגן חלקי. מדידה של הדינוזאור מובילה שהגיע לאורך משוער של 3 מטרים ולמשקל 70 ק"ג, כך שהיה קטן מאוד ביחס לקרוביו הזאורופודים. בעבר הוא נחשב לבן למשפחת הפלטאוזאוריים אך בהמשך מחקרים פילוגנטיים העריכו שהיה קרוב יותר לסוגים: לופנגוזאורוס וגלסיאליזאורוס, להם מבנה דומה בעצמות המפרקים והירך.

==קישורים חיצוניים==

==הערות שוליים==

קטגוריה:מסוספונדיליים
קטגוריה:דינוזאורים שחיו בטריאס עליון באמריקה הדרומית
Old Enough!

(ביפנית: はじめてのおつかい, בתרגום חופשי לעברית: השליחות הראשונה שלי) היא תוכנית מציאות יפנית ששודרה באופן לא סדיר עוד משנת 1991 בערוץ הטלוויזיה היפני ניפון TV. התוכנית מתארת, בדומה לתוכניות דוקומנטריות, את מאמציהם של פעוטות היוצאים למשימות שונות בכוחות עצמם משימות כגון קניית מצרכים במכולת, משלוח חבילות כאשר אליהם מתלווה צוות הצילום של התוכנית. החל משנת 2022 התוכנית משודרת ברחבי העולם בנטפליקס.<ref name=":0"></ref><ref name=":2"></ref>

== היסטוריה ==
התוכנית הייתה במקור חלק מהתוכנית "טסואיסקי" ששודרה בערוץ NTV מאפריל 1988 עד מרץ 1994, אך לאחר שהתוכנית הסתיימה, היא החלה להיות משודרת באופן לא סדיר כתוכנית מיוחדת בת שעתיים עד שלוש תחת השם "Hajimete no Otsukai".<ref name=":1"></ref> ספר התמונות של יוריקו צוצוי ואקיקו היישי אשר פורסם תחת אותו השם (ופורסם באנגלית תחת השם "Miki's First Errand") היווה את ההשראה להשקת התוכנית.

רוב הילדים שמנסים לבצע משימות שונות במהלך התוכנית הם בני 3 עד 6, אך במקרים נדירים השתתפו גם ילדים בגיל שנה עד שנתיים. מכיוון שההורים בעצם אינם מספקים פתקים לילדים, אלא רק מספרים לילדיהם באופן מילולי מה הם צריכים לעשות, ישנם מקרים רבים בהם ילדים שוכחים לקנות פריטים מסוימים או מבצעים טעויות שונות.

בשנים האחרונות מופק ספיישל חורף של התוכנית (המשודר ביום ב' הראשון של חודש ינואר או ביום ההתבגרות) וכמו כן מופק גם ספיישל קיץ (המשודר ביום הים) פעמיים בשנה. בנוסף לפרקים חודשים בסדרה, צוות ההפקה של הסדרה מפיק גם פרקים מסוג "עשרים שנים מאז..." המתמקדים במשתתפי עבר בתוכנית ומספרים מה קרה להם מאז.

בתוכנית השתתף גם ילד שמאז הספיק להפוך להורה והחליט לשלוח גם את ילדו לשליחות בפרקים חדשים של התוכנית.<ref></ref>

מאז 31 במרץ 2022 התוכנית מופצת באופן בינלאומי בנטפליקס.<ref></ref>

== הכנות ==
הילדים המשתתפים בתוכנית נבחרים לאחר תהליך מיון ממושך. לפני הצילומים צוות התוכנית וההורים בודקים את מסלולי השליחויות של הילדים, בודקים כדי למנוע סכנות ומפגש עם אנשים שעלולים להיות מסוכנים, וכל האנשים בשכונות או בכפרים שבהם מצולמת התוכנית מיודעים מבעוד מועד על הכוונה לצלם את התוכנית באותם מיקומים. צוות הצלמים וצוות הבטיחות מלווים את הילדים מקרוב לאורך צילום פרקי התוכנית.

== קישורים חיצוניים ==
* 

==הערות שוליים==

קטגוריה:יפן: טלוויזיה
קטגוריה:תוכניות מציאות
קטגוריה:סדרות טלוויזיה יפניות
ווקר סקובל

ווקר סקובל (באנגלית: Walker Scobell; נולד ב-5 בינואר 2009) הוא שחקן קולנוע אמריקאי, ששיחק בסרטים "פרויקט אדם" בו הוא מגלם את דמותו של אדם הצעיר, בסרט "מטה סודי" בו הוא מגלם את צ'ארלי ובסדרה פרסי ג'קסון והאולימפיים שהחלה את שידוריה בשנת 2023, בה הוא משחק בתפקיד ראשי ומגלם את פרסי ג׳קסון.

== ביוגרפיה ==
סקובל נולד בלוס אנ'גלס, קליפורניה. אמו הת'ר סקובל ואביו פיט סקובל, איש צבא.<ref name="Martin"></ref> יש לו אחות גדולה ואח צעיר.<ref name=":0"></ref> סקובל התגורר בקולורדו עד שמשפחתו עברה לפיירוויו, פנסילבניה, שם גדלו הוריו.<ref name=":0" /> בבית הספר היסודי הוא למד בשיעורי דרמה. הוא למד בחטיבת הביניים של פיירוויו ושיחק בהפקה בבית הספר של "מרי פופינס".<ref name="Martin" /> זמן קצר לאחר מכן, הוא השתתף בסדנת משחק של ג'ון ד'אקווינו, שכר מנהל וחתם בסוכנות.<ref name=":0" /> כשהוא לא בנסיעות או על הסט, הוא הולך לבית הספר התיכון פיירוויו.<ref></ref>

== קריירה ==
סקובל לוהק לראשונה לסרט "פרויקט אדם" שיצא ב-28 בפברואר 2022, תפקיד עבורו זכה בשבחים רבים.<ref></ref> הוא גילם את הגרסה הצעירה של דמותו של ריאן ריינולדס. סקובל סיפר בראיון כי צפה בסרט "דדפול" של ריינולדס פעמים רבות מה שתרם ליכולתו לחקות את ריינולדס.<ref name="NYT"></ref><ref name="CNET"></ref>

סקובל כיכב לצד אוון ווילסון ב"מטה סודי".<ref></ref> הסרט יצא לאקרנים ב-Paramount+ באוגוסט 2022.<ref name="Murphy"></ref><ref name="Otterson"></ref>

כמה חודשים לפני יציאתו של "פרויקט אדם", סקובל נבחן לתפקיד פרסי ג'קסון בסדרה של דיסני+ "פרסי ג'קסון והאולימפיים" . מחבר הסדרה ריק ריירדן אמר שסקובל "העיף אותנו עם קלטות האודישן שלו לתפקיד פרסי".<ref name="DeMuth"></ref> הליהוק הוכרז בפומבי כמה חודשים לאחר מכן, באפריל 2022.<ref name="Otterson2"></ref><ref name="Hipes"></ref><ref name="people"></ref><ref></ref> הסדרה עלתה לראשונה ב-20 בדצמבר 2023.<ref></ref>

ב-2022 הופיע בתפקיד צ'רלי קינקייד בסרט "מטה סודי" .

במאי 2023, סקובל הצטרף לצוות השחקנים של Blood Knot, דרמה משפחתית בבימויו של רוברטו סניידר.<ref name=":1"></ref>

== פילמוגרפיה ==

=== בקולנוע ===
{| class="wikitable plainrowheaders"
! scope="col" |שנה
! scope="col" |סרט
! scope="col" |תפקיד
! scope="col" |הערות
|-
| rowspan="2" |2022
|פרויקט אדם
|אדם ריד הצעיר
|
|-
|מטה סודי
|צ'רלי קינקייד
|
|-
|TBA
|קשר דם
|TBA
|בפיתוח<ref name=":12"></ref><ref></ref>
|}

=== בטלוויזיה ===
{| class="wikitable plainrowheaders"
! scope="col" |שנה
! scope="col" |סדרה
! scope="col" |תפקיד
! scope="col" |הערות
|-
! scope="row" |2023-הווה
|פרסי ג'קסון והאולימפיים
|פרסי ג'קסון
|תפקיד ראשי
|}

== פרסים ומועמדויות ==
{| class="wikitable sortable plainrowheaders" style="width: 100%;"
! scope="col" |שנה
! scope="col" |פרס
! scope="col" |קטגוריה
! scope="col" |יצירה
! scope="col" |תוצאה
! scope="col" class="unsortable" |מקור
|-
!2022
!פרסי הסרטים והטלוויזיה של MTV
|הצמד הטוב ביותר על המסך
|פרויקט אדם
|
|<ref></ref>
|-
!2024
!פרס בחירת הילדים של ניקלודיאון
|כוכב טלוויזיה אהוב (ילדים)
|פרסי ג'קסון והאולימפיים
|
|<ref name=":02"></ref>
|}

== קישורים חיצוניים ==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2009
כימולומיס

כימולומיס (שם מדעי: Cimolomys) הוא סוג פרהיסטורי של יונק מהסדרה הנכחדת מולטיטוברקולטה, שחי בסוף הקרטיקון שבעידן המזוזואיקון באמריקה הצפונית, והיה קרובם של המניסקסוס והכימולודון. בדומה לקרוביו הוא חי במחילות על מנת להגן על עצמו מדינוזאורים טורפים.

== מאפיינים ==
הכימולומיס היה דומה לחולדה במאפייניו ובמשקלו שהיה 300 עד 475 גרמים. הכימולומיס היה אוכל כול שניזון בעיקר מחרקים, חסרי חוליות אחרים, פירות, ביצים ובשר.

הכימולומיס התגלה בכמה מדינות בארצות הברית וקנדה: טקסס, ויומינג, ניו ג'רזי, מונטנה, יוטה, דקוטה הדרומית, ססקצ'ואן ואלברטה. המאובנים של הכימולומיס תוארו לראשונה בידי החוקר האמריקאי עותניאל צ'ארלס מארש בשנת 1889. הכימולומיס נכחד בסוף הקרטיקון והוחלף ביונקים גדולים יותר.

== מינים ==
*Cimolomys clarki
*Cimolomys gracilis
*Cimolomys milliensis
*Cimolomys trochuus

== לקריאה נוספת ==
*Marsh (1889), "Discovery of Cretaceous Mammalia". Am. J. Sci 3, 18 & 38: p. 177-180
*Kielan-Jaworowska Z & Hurum JH (2001), "Phylogeny and Systematics of multituberculate mammals". Paleontology 44, p. 389-429
*Much of this information has been derived from [1] Archived 2003-06-25 at the Wayback Machine MESOZOIC MAMMALS; "basal" Cimolodonta, Cimolomyidae, Boffiidae and Kogaionidae, an Internet directory

== קישורים חיצוניים ==

קטגוריה:בעלי חיים שתוארו ב-1889
קטגוריה:טקסונים שתוארו בידי עותניאל צ'ארלס מארש
קטגוריה:מולטיטוברקולטה
קטגוריה:יונקים שחיו בקרטיקון עליון באמריקה הצפונית
קטגוריה:ארצות הברית: מאובנים
Take Ü There

Take Ü There הוא סינגל של צמד המפיקים המוזיקליים סקרילקס ודיפלו (Jack Ü), שהוקלט על ידי הזמרת-יוצרת ורב-נגנית הקנדית קייזה. השיר יצא לאור ב-4 באוקטובר 2014 כסינגל הראשון מאלבום הבכורה של הצמד Skrillex and Diplo Present Jack Ü .

== רקע ==

השיר הושמע לראשונה בהופעה ב-9 באוגוסט 2014, והופץ על ידי חברת Mad Decent ב-4 באוקטובר.

== וידאו קליפ ==
הווידאו קליפ הנלווה לשיר יצא ב-25 בנובמבר 2014, הוא בוים על ידי קייל דה-פינה, דילון מור ודניאל סטרייט. הקליפ מציג את קטעים מההופעות של הצמד Jack Ü בשילוב עם קטעי אנימציה<ref></ref>. נכון לאוגוסט 2022, הקליפ צבר כ-100 מיליון צפיות ביוטיוב<ref></ref>.

== גרסת הרמיקס ==
בפברואר 2015 יצאה גרסת הרמיקס לסינגל, בהפקת Jack Ü בשיתוף עם הראפרית והמפיקה המוזיקלית מיסי אליוט<ref></ref>. נכון לאוגוסט 2022 הרמיקס צבר כ-6 מיליון צפיות ביוטיוב<ref></ref>.

== קבלה ==
איסי סמפסון מהגרדיאן הכניסה אותו לאתר של הגדריאן בתור הסינגל הטוב ביותר לאותו השבוע<ref></ref>, היא אמרה על הסינגל: .

== מיקומי שיא ==

=== מצעדים שנתיים ===

== ראו גם ==
* Where Are Ü Now - הסינגל השני מהאלבום

== הערות שוליים ==

קטגוריה:שירי 2014
קטגוריה:סינגלי בכורה מ-2014
קטגוריה:סינגלים מ-2014
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי דיפלו
קטגוריה:שירים שנכתבו על ידי סירקט
קטגוריה:שירים שנכתבו על ידי סקרילקס
קטגוריה:שירים שהופקו על ידי דיפלו
קטגוריה:סינגלים בהוצאת אטלנטיק רקורדס
Mercury – Act 2

Mercury – Act 2 הוא אלבום האולפן השישי של הרכב מוזיקלי האמריקאי Imagine Dragons. האלבום יצא לאור ב-1 ביולי 2022, על ידי חברות התקליטים אינטרסקופ רקורדס ו-Kidinakorner. האלבום ישמש כהמשך לאלבומם של הלהקה משנת 2021 Mercury – Act 1. כמו קודמו, האלבום הופק על ידי ריק רובין.<ref></ref> במקביל ליציאתו, האלבום אמור להיות ארוז עם Mercury - Act 1 ויוצא במקביל גם כאלבום אוסף מיוחד הנקרא Mercury – Acts 1 & 2.

== רקע וקידום ==
Imagine Dragons הוציאו את אלבום האולפן החמישי שלהם Mercury – Act 1 ב-3 בספטמבר 2021. עם יציאתו, הלהקה אישרה שהיא תוציא אלבום המשך.<ref></ref> הלהקה הצהירה כי ריק רובין יפיק את האלבום. בינואר 2022, הסולן דן ריינולדס טען שהאלבום "כמעט הושלם" וככל הנראה יצא לאור לאחר השלב הראשון של סיבוב ההופעות "Mercury Tour". בראיון שיצא דרך אפל מיוזיק בסוף מרץ, ריינולדס הצהיר שהאלבום שונה מבחינה קולית מאלבומיו הקודמים ואמר שהוא הושפע מהיפ הופ.

ב-11 במרץ 2022, יצא לאור הסינגל המוביל "Bones".<ref></ref> השיר שימש לקידום העונה השלישית הקרובה של סדרת הסרטים של אמזון פריים וידאו "הבנים". ב-6 באפריל, יצא הקליפ של במקביל להזמנה המוקדמת של האלבום. האלבום בן 18 הרצועות ייצא ב-1 ביולי 2022, כחלק מאלבום כפול, Mercury – Acts 1 & 2.<ref></ref>

== רשימת רצועות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Mercury - Acts 2
!מדינה
!תאריך
!פורמט
!חברת תקליטים
!מקור
|-
! עולם
|1 ביולי 2022
|הורדה דיגיטלית • הזרמת מוזיקה • תקליטור
|אינטרסקופ • Kidinakorner
|<ref>Release formats for Mercury - Acts 1 & 2 on June 21, 2022:
* 
* </ref>
|}

==קישורים חיצוניים==

==הערות שוליים==

קטגוריה:אלבומי המשך
קטגוריה:אלבומים שהופקו על ידי ריק רובין
קטגוריה:אלבומי חברת אינטרסקופ רקורדס
קטגוריה:אלבומי 2022
מוח'תאר סידי אל-חסן

מוח'תאר סידי אל-חסן (בערבית: مختار سيدي الحسن; נולד ב-31 בדצמבר 1997) הוא כדורגלן מאוריטני המשחק בעמדת הקשר באל-מסאיימר.

==קריירת מועדונים==
חסן, נולד בערפאת שנמצאת בפרברי נואקשוט הבירה. חסן התחיל לשחק כדורגל במועדון הכדורגל המקומי קונקורדה וכבר בגיל 15 הצטרף לקבוצה הבוגרת. בשנת השתתף בטורניר כדורגל מקומי שנערך בעיר ולנסיה, בו הרשים את ראשי הקבוצות של העיר ולבסוף הצטרף ללבאנטה, אליה הצטרף עם חברו לקבוצה עלי עבייד.

ב-14 בינואר 2016 חסן ערך את הופעת הבכורה שלו בקבוצת המילואים בהפסד 3-1 ליוסטנסה. ב-6 בנובמבר של אותה שנה, הבקיע את שער הבכורה שלו בקבוצה נגד אותה יריבה.

ב-28 בנובמבר 2017 ערך את הופעת הבכורה שלו בקבוצה הבוגרת בתיקו 1-1 נגד ז'ירונה במסגרת גביע המלך הספרדי. 3 ימים לאחר מכן, ערך את הופעת הבכורה שלו בליגה בתיקו 0-0 נגד מאלגה.

ב-24 ביולי 2018 הצטרף לקבוצת המילואים של ריאל ואיאדוליד מהליגה השלישית. ב-23 באפריל 2019 ערך את הופעת הבכורה שלו בקבוצה הבוגרת בניצחון 0-1 נגד ז'ירונה. ב-31 בינואר 2020 הושאל לדפורטיבו לוגו מהליגה הספרדית השנייה. ב-16 בפברואר הבקיע את שער הבכורה שלו במועדון במשחק הליגה נגד פואנלבראדה. בסיום העונה, האריך את חוזהו בקבוצה בעונה נוספת. ב-30 בינואר 2022 שוחרר מוואיאדוליד.

ב-15 באפריל חתם בנואדיבו מליגת העל המאוריטנית וכעבור 4 חודשים חזר לקדנציה שנייה בדפורטיבו לוגו.

==קריירה בינלאומית==
ב-2 במרץ 2013, חסן ערך את הופעת הבכורה הבינלאומית שלו בנבחרת מאוריטניה בתיקו 0-0 נגד , כאשר טרם מלאו לו 16 שנים. ב-5 בינואר 2014, הבקיע את שער הבכורה שלו בנבחרת בניצחון 2-3 נגד .

במאי נכלל בסגל הנבחרת לקראת גביע אפריקה לאומות 2019. ב-24 ביוני הבקיע בפנדל בניצחון 1-4 נגד , שהיה גם השער הראשון של נבחרתו אי פעם בגביע אפריקה לאומות.

==קישורים חיצוניים==

קטגוריה:כדורגלנים מאוריטנים
קטגוריה:קשרי כדורגל מאוריטנים
קטגוריה:כדורגלני לבאנטה
קטגוריה:כדורגלני ריאל ואיאדוליד
קטגוריה:כדורגלני דפורטיבו לוגו
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:ספורטאים זרים בספרד
קטגוריה:ספורטאים זרים בקטר
קטגוריה:ילידי 1997
אנדרו רדמיין

אנדרו ג'יימס רדמיין (באנגלית: Andrew James Redmayne; נולד ב-13 בינואר 1989) הוא כדורגלן אוסטרלי המשחק בעמדת השוער בסידני ובנבחרת אוסטרליה.

==קריירה==
רדמיין החל את הקריירה שלו בקבוצות חובבניות חצי-מקצועניות. בצעירותו נבחן בארסנל, אך זו העדיפה להחתים על פניו את וויצ'ך שצ'נסני.

בשנת 2008 חתם בסנטרל קואסט מרינרס מליגת העל האוסטרלית, ובספטמבר ערך את הופעת הבכורה שלו בקבוצה.

ב-18 בינואר 2010 הצטרף לבריזבן רואר. הוא ערך את הופעת הבכורה שלו במועדון כמחליף בדקה ה-80 של השוער הראשון מייקל תיאוקליטוס בניצחון 4–0 בבית על גולד קואסט יונייטד.

לאחר ששיחק גם במלבורן סיטי ובווסטרן סידני וונדררס, בינואר 2017 חתם בסידני והפך לשוער הראשון של הקבוצה.

===קריירת נבחרות===
רדמיין שיחק בנבחרות הצעירות של אוסטרליה, וב-7 ביוני 2019 ערך את הופעת הבכורה שלו בנבחרת הבוגרת בהפסד 0–1 ל במשחק ידידות.<ref></ref>

ב-13 ביוני 2022, רדמיין עלה מהספסל בדקה ה-120 של משחק הפלייאוף של מוקדמות מונדיאל 2022 נגד . בדו-קרב הפנדלים הוא הציל את הפנדל האחרון והבטיח את עלייתה של אוסטרליה למונדיאל 2022.<ref></ref> בראיון לאחר המשחק, רדמיין חשף שהטקטיקה תוכננה במשך חודשים.<ref></ref>

נכלל בסגל נבחרת אוסטרליה לטורניר מונדיאל 2022.

==קישורים חיצוניים==

==הערות שוליים==

קטגוריה:כדורגלנים אוסטרלים
קטגוריה:שוערי כדורגל אוסטרלים
קטגוריה:כדורגלני סנטרל קואסט מארינרס
קטגוריה:כדורגלני בריזבן רואר
קטגוריה:כדורגלני מלבורן סיטי
קטגוריה:כדורגלני וסטרן סידני וונדררס
קטגוריה:כדורגלני סידני
קטגוריה:כדורגלני נבחרת אוסטרליה
קטגוריה:כדורגלני מונדיאל 2022
קטגוריה:אוסטרלים שנולדו ב-1989
אוטו בליקסנקרונה-מלר

אוטו בליקסנקרונה-מלר (בדנית: Otto Blixenkrone-Møller; 27 באפריל 1912 - 26 בינואר 2006) היה גנרל דני אשר שימש כראש ההגנה (מקביל לרמטכ"ל) של צבא דנמרק בין השנים 1972–1977.

==ביוגרפיה==
מלר נולד באגרסו ב-27 באפריל 1912. ב-1936 הוא התגייס לצבא המלכותי הדני ולמד בקורס קצינים עד 1938. לאחר מכן שרת במשמשר המלכותי הדני. במהלך מלחמת העולם השנייה הוא התנגד לכיבוש הגרמני בדנמרק והיה חבר בתנועת ההתנגדות המטה הכללי הקטן. בשנים שלאחר המלחמה סייע בשיקומו של הצבא הדני ובתהליך הצטרפותו לנאט"ו. בין השנים 1951-1953 שימש כנספח הדני במפקדת נאט"ו. לאחר מכן שימש כנספח הצבאי בוושינגטון די סי ואוטווה עד 1956. 

בין 1959-1961 שימש מלר כראש מחלקת המבצעים של המטכ"ל. לאחר מכן הועלה לדרגת אוברסט ומונה למפקד רגימנט המשמר פונה. ב-1963 הועלה לדרגת גנרל-מאיור ומונה לראש מטה הצבא הדני המלכותי. ב-1967 הועלה לדרגת גנרל-לויטננט וב-30 בנובמבר 1972 מונה לראש ההגנה (מקביל לרמטכ"ל). ב-30 באפריל 1977 הוא סיים את תפקידו ופרש מהצבא. לאחר פרישתו שימש כיועץ עבור חברת הספנות A.P. Møller. הוא נפטר ב-26 בינואר 2006.

==קישורים חיצוניים==

* [https://gravsted.dk/person.php?navn=ottoblixenkrone-moeller אוטו בליקסנקרונה-מלר] באתר gravsted.dk

קטגוריה:ראש ההגנה (דנמרק)
קטגוריה:ילידי 1912
קטגוריה:נפטרים ב-2006